#### 1. ЦЕННИ КНИЖА

#### Налични и безналични ценни книжа

Ценните книжа са прехвърлими права, които могат да бъдат търгувани на капиталовия пазар, с изключение на платежните инструменти. Те съществуват в налична или безналична форма. Безналичните ценни книжа са прехвърлими права, регистрирани по сметки в Централния депозитар, а за държавните ценни книжа – регистрирани по сметки в Българската народна банка или в поддепозитар на държавни ценни книжа, или в чуждестранни институции, извършващи такива дейности. Наличните ценни книжа съществуват като документи, материализиращи прехвърлими права. На регулирания пазар в България, Българска фондова борса, се допускат за търговия само безналични ценни книжа, регистрирани в Централнен депозитар АД.

#### Дялови, недялови и дългови ценни книжа

Характеристики: Дяловите ценни книжа са акциите в дружества и други ценни книжа еквивалентни на акциите в дружествата, както и други видове ценни книжа, които дват право на придобиване на акции и еквивалентни на тях ценни книжа посредством конвертирането им или упражняването на правата по тях, при условие че ценните книжа от този вид са издадени от емитента на базовите ценни книжа или от юридическо лице, принадлежащо към групата на този емитент. Извън така описаните дялови ценни книжа, всички други ценни книжа са недялови, освен ако попадат в категорията на дълговите ценни книжа, описани по-долу. Дълговите ценни книжа изразяват прехвърлими вземания за предварително определен или определяем доход срещу емитента на ценните книжа, възникнали вследствие на предоставени му в заем парични средства или други имуществени права. Те могат да изразяват и други права (различни от вземания за предварително определен или определяем доход срещу емитента им), ако това не противоречи на закон. Облигациите са вид дългови ценни книжа. Депозитарните разписки, издадени за дългови ценни книжа, са сами по себе си дългови ценни икнижа. Рискове: Инвестирането в дялови ценни книжа (от които най-разпространената форма са акциите) означава, че придобивате част от капитала на дружеството, което ги издава (придобивате качеството на акционер в дружеството или на съдружник, ако дружествто е различно от акционерно дружество) и подлагате инвестицията си директно на риска от икономическото развитие на емитента. Ще имате право (наред с други неимуществени права в качеството Ви на акционер) на дивидент, ако е налице годишна печалба, и до размера, в която бъде решено печалбата да се разпредели като дивидент, както и на ликвидационен дял от имуществото на емитента при негова ликвидация. Инвестицията в дялови ценни книжа Ви дава също възмжност да спечелите от продажбата на книжата на цена по-висока от цената на придобиване (капиталова печалба). От друга страна, като притежател на дългови ценни книжа (най- често срещаната от които е облигацията), означава, че сте в положението на кредитор на емитента. Като кредитор, имате право на периодични лихвени плащания от емитента, съгласно условията на облигационния заем, както и на връщане от емитента на главницата при настъпване на нейния падеж. В общия случай, притежаването на дялови ценни книжа Ви излага на повече риск, отколкото, притежаването на дългови ценни книжа, тъй като доходът (дивидент) по дяловите ценни книжа е пряко свързан и зависи само от печалбата на емитента. Другият вид доход, който дяловите ценни книжа могат да донесат на притежателя си - капиталовата печалба (т. е. печалбата от продажба на ценните книжа на по-висока цена от цената на придобиване) също е свързан с оценката на пазара за икономическото състояние и по специално потенциала за печалба на емитента и така този доход също е

2